ຄວາມສໍາພັນທາງທະຫານຂອງ ຣັດເຊຍ ແລະ ຈີນ ເພີ້ມຂຶ້ນຍ້ອນການຮຸກຮານ ຢູເຄຣນ ຂອງ ຣັດເຊຍ
ລາຍງານສະບັບໃໝ່ກ່າວວ່າ ປັກກິ່ງມອງເຫັນຄວາມຄ້າຍຄືກັນລະຫວ່າງຄວາມຂໍ້ພິພາດ ໄຕ້ຫວັນ, ກັບການແຂ່ງຂັນລະຫວ່າງ ມົສກູ ແລະ ຕາເວັນຕົກ 
ການຮຸກຮານ ຢູເຄຣນ ຂອງ ຣັດເຊຍ ໄດ້ເປັນແຮງຜັກດັນເຮັດໃຫ້ມົສກູ ແລະ ປັກກິ່ງ ມີຄວາມໃກ້ຊິດກັນຫຼາຍຂຶ້ນ, ອີງຕາມລາຍງານໃໝ່ທີ່ມີການເຕືອນເຖິງຄວາມເປັນໄປໄດ້ທີ່ຣັດເຊຍ ແລະ ຈີນ ກໍາລັງມີການສະໜັບສະໜຸນເຊິ່ງກັນ ແລະກັນກ່ຽວກັບຄວາມຂັດແຍ້ງໃນອະນາຄົດຂ້າງໜ້າ ເຮັນຣີ ຣິຈແວລ ມີລາຍງານກ່ຽວກັບເລື້ອງນີ້ ຈາກນະຄອນຫຼວງລອນດອນ, ເຊິ່ງ ທິບສຸດາ ມີລາຍລະ ອຽດມາສະເໜີທ່ານໃນອັນດັບຕໍ່ໄປ ໃນເດືອນນີ້ ຣັດເຊຍ ເປັນເຈົ້າພາບຈັດການຊ້ອມລົບທາງທະຫານ ໂວສຕັອກ 22 (Vostok22) ຢູ່ທາງທິດຕາເວັນອອກຂອງປະເທດ ມີ 15 ບັນດາປະເທດທີ່ເປັນສະມາຊິກເຂົ້າຮ່ວມໃນການຝຶກຊ້ອມດັ່ງກ່າວ, ແລະ ຈີນ ແມ່ນແຂກຜູ້ມີກຽດຂອງ ຣັດເຊຍ ການຊ້ອມລົບດັ່ງກ່າວໄດ້ມີການອອກອາ ກາດ ຢູ່ໃນຊ່ອງໂທລະພາບລັດຖະບານຂອງທັງສອງປະເທດ ພົນເຮືອຕີວາເລີຣີ ກາຊາກອບວ໌ (Valery Kazakov), ຈາກກອງທັບເຮືອຂອງ ຣັດເຊຍປະຈໍາຂົງເຂດປາຊີຟິກ ກ່າວເປັນພາສາຣັດເຊຍວ່າ: ອີງຕາມລາຍງານຈາກສູນກາງຍຸດທະສາດ ແລະການສຶກສາລະຫວ່າງປະເທດໃນນະຄອນຫຼວງວໍຊິງຕັນເປີດເຜີຍວ່າ ຈີນ ແລະຣັດເຊຍ ຍັງບໍ່ເປັນພັນທະມິດທາງທະຫານຢ່າງເປັນທາງການ, ແຕ່ພວກເຂົາເຈົ້າໄດ້ແບ່ງປັນການພົວພັນທາງທະຫານຢ່າງເລິກເຊິ່ງ ການຂາຍອາວຸດ ກໍເປັນສ່ວນນຶ່ງທີ່ສໍາຄັນຂອງການພົວພັນເຊັ່ນກັນ, ແຕ່ ມັນຍັງມີຂໍ້ຫຍຸ້ງຍາກຫຼາຍອັນ, ກ່າວໂດຍ ທ່ານນາງບອນນີ ລິນ (Bonny Lin), ນຶ່ງໃນຈໍານວນຜູ້ຮຽບຮຽງບົດລາຍງານດັ່ງກ່າວ, ເຊິ່ງທ່ານນາງໄດ້ກ່າວວ່າ: ເຖິງຈະບໍ່ໄດ້ສະແດງອອກ ຫຼືກ່າວຫຍັງ ກໍສາມາດຮູ້ໄດ້ວ່າ ຈີນໃຫ້ການສະໜັບສະໜຸນການຮຸກຮານ ຢູເຄຣນ ຂອງ ຣັດເຊຍ ທ່ານນາງບອນນີ ລິນ, ຈາກສູນກາງຍຸດທະສາດ ແລະການສຶກສາລະຫວ່າງປະເທດກ່າວວ່າ: ໃນບົດລາຍງານເຕືອນວ່າ ສະຖານະການຄວາມຂັດແຍ້ງຢູ່ໃນ ຢູເຄຣນ ໄດ້ເຮັດໃຫ້ຄວາມສໍາພັນຂອງ ຣັດເຊຍ ແລະ ຈີນ ໃກ້ຊິດຍິ່ງຂຶ້ນ, ເຊິ່ງ ທ່ານນາງບອນນີ ກ່າວວ່າ: ໃນລາຍງານລະບຸວ່າ ຄວາມອາດສາມາດທາງທະຫານຂອງຈີນ ກໍາລັງຕາມຫຼັງ ຣັດເຊຍ ມາຢ່າງຕໍ່ເນື່ອງ ຫຼືເໜືອກວ່າ ກອງກໍາລັງທາງທະຫານຂອງ ຣັດເຊຍ ໄປແລ້ວ ການຮຸກຮານ ຢູເຄຣນ ຂອງ ວັງເຄັຣມລິນ ເປັນການຖ່ວງດຶງເວລາ ລາຍງານຂອງຜູ້ຮຽບຮຽງກ່າວວ່າ ຄວາມລົ້ມແຫຼວຂອງ ຣັດເຊຍ ອາດຈະເຮັດໃຫ້ ປັກກິ່ງ ດໍາເນີນການປະເມີນຄວາມສໍາພັນທາງທະຫານກັບ ມົສກູ ຄືນໃໝ່ອີກຄັ້ງ